**Жанар Таласпаева,** "Рухани жаңғыру" өңірлік жобалық офисінің басшысы, Петропав

**Кемел бағдарлама**

**Елбасымыз Нұрсұлтан Назарбаевтың қоғамдық сана-сезімді серпілтіп, қозғау салған "Болашаққа бағдар: рухани жаңғыру" бағдарламалық мақаласының қазақстандық ғылымды дамытудағы өлшеусіз үлесін әрқайсымыз терең сезінеміз. Бағдарламадағы іргелі жобалардың бірі - 100 озық кітапты түпнүхқадан тікелей қазақ тіліне аударып, халыққа жеткізудің маңызы зор.**

"Ғылыми таным - заманауи ұлттың бәсекеге қабілетті болуының басты шарты. Жаңа оқулықтар білімнің нағыз энциклопедиясы болып саналады. Бүгіндері оқу әдісі ғана емес, сондай-ақ, оның мазмұны да маңызды", - деді. Мемлекет басшысы Нұрсұлтан Назарбаев. "Жаңа гуманитарлық білім. Қазақ тіліндегі 100 жаңа оқулық" жобасын іске асыру үшін, алдымен, АҚШ, Ресей, Ұлыбритания, Швейцария, Францияның жетекші университеттерінде оқытылатын оқулықтардың сегіз жүзден астам тізімі жасалды. Ең үздік оқулықтарды түпнұсқасынан қазақ тіліне аудару үшін "Ұлттық аударма орталығы" ашылды. Алдын ала белгіленген талаптар бойынша іріктелген 18 кітапты қазақ тіліне аударуға Қазақстанның алдыңғы қатарлы оқу орындарынан 100-ден аса маман қатысты.

Үстіміздегі жылдың 12 сәуірінде Мемлекет басшысына аударылып, басып шығарылған 18 оқулық таныстырылды. Сапалы аудармасымен көңілден шыққан оқулықтар қазақ тілінің ғылым тілі ретінде дамыған тіл екендігін керсетеді. Бұл кітаптарды оқу үшін қазақ тілін жетік білу керек және ол мемлекеттік тілді дамытуға үлкен септігін тигізеді.

Нағыз заманауи білім кезі болып табылатын оқулықтардан сусындаған жастар озық білімді игере отырып ертеңгі күні елімізді өркендетуге ықпал етері сөзсіз. Бүгінгі қоғамға бәсекеге бейімделу үшін көп ізденіп, талмай оқу керек. Ол үшін ұсынылып отырған кі-таптар кең энциклопедиялық білімге жол ашады. Тарих, саясаттану, дінтану, психология, философия, филология, мәдениеттану және экономика ғылымдары бойынша студенттерге толыққанды білім алуға барлық жағдай жасалып отыр.

Аударылған 18 кітапты биылғы оқу жылынан бастап жоғары оқу орындарының білім беру бағдарламасына енгізу көзделіп отыр. Әрбір оқулық 10 мың данамен басылып, жоғары оқу орындарына жіберіледі. Сондай-ақ, барлық оқулықтардың электронды нұсқалары және соның негізінде әзірленген бейнедәрістер топтамасы ғаламтор арқылы таратылады. Бұл еліміздің әрбір азаматына өздігінен оқып білім алуы үшін жасалған үлкен мүмкіндік. Сонымен қатар білім беру жүйесінде онлайн түрінде оқытудың әдіс-тәсілдері және SmartСАТ бағдарламасын жетілдіре түсетін заманауи жоба енгізілмек.

Әлемдегі ең бай, әрі көркем тілдердің санатындағы қазақ тілін одан әрі дамытып, ғылыми әлеуетін арттыруға септігін тигізетін жобаның қазақ ғылымына беретін пайдасы мол. Алғашқы 18 оқулықтың түсіндірме сөздіктері негізінде үш мыңнан астам ғылыми терминдер мен үғымдар жиналды. Солардың үштөн бірі қолданысқа жаңадан енгізіліп отырған терминдер. Аударылған үздік оқулықтардың ізімен озық үлгідегі отандық оқулықтардың даярланып жарыққа шығуы заңдылық.

Баянды бағдарлама аударма ісінің жүйеге түсіп, мемлекеттік дәрежеде алға басуына зор септігін тигізді. Елбасы 2018 жылы 30 оқулықтың аударылатындығына мән бере отырып, "Ұлттық аударма бюросына" ғылыми терминдерді жүйелеп, гуманитарлық және экономикалық бағытта жаңа түсіндірме сөздіктер даярлау міндетін қойды. Заманауи кітаптарды аудару ісі - үздіксіз жалғаса беретін үдеріс. Елбасының сөзінен кемел кітап-тардың авторларын елімізге шақырып, оқырмандарымен жүздестіретін сәттің де алыс емес екендігін аңғардық. "Рухани жаңғыру" бағдарламасының бәсекелік қабілет, білімнің салтанат құруы, сананың ашықгығы қағидаттарына толық жауап беретін "Жаңа гума-нитарлық білім. Қазақ тіліндегі 100 жаңа оқулық" жобасы - қазақ ғылымының әлемдік білім беру кеңістігіне енуіне даңғыл жол ашатын кемел бағдарлама. Ендігі кезекте көзі ашық, көкірегі ояу әрбір отандасымыз сапалы білім алуға зор мүмкіндік беріп отырған осы кітаптарды құлшына оқиды деп сенеміз.

**// Қызылжар нұры. - 2018. - 20 сәуір.**